આવતા અઠવાડિયે મુંબઈમાં બોરીવલીમાં ગુજરાતી રંગભૂમિ અને દર્શકો માટે રંગદેવતાને સમર્પિત અનોખા મહોત્સવનું આયોજન થઈ રહ્યું છે. આ મહોત્સવનું નામ છે ‘ભવાઈ’. ૨૦ મેથી ૨૩ મે સુધી ચાલનારા ચાર દિવસના આ ઉત્સવને મહારાષ્ટ્રના શિક્ષણ અને સાંસ્કૃતિક પ્રધાન તથા બોરીવલીના વિધાનસભ્ય વિનોદ તાવડેના નેતૃત્વમાં યુથ કલ્ચરલ અસોસિએશન નામની સંસ્થા આકાર આપી રહી છે, જેમાં એને ઉત્તર મુંબઈના સંસદસભ્ય ગોપાલ શેટ્ટીનું માર્ગદર્શન પણ મળી રહ્યું છે. ગુજરાતી સાહિત્ય અકાદમી-મુંબઈ અને ગુજરાત રાજ્ય સંગીત નાટક અકાદમી પણ આ ઇવેન્ટની સહયોગી છે. મિડ-ડે આ મહોત્સવનું મીડિયા પાર્ટનર છે.